**U UČIONICI** Jednoga dana, dok učenici i učitelji nisu bili u učionici, ploča sazva hitan sastanak. Na sastanak je pozvala stolove i stolice, krede i spužve te ormare.

„ Pozvani ste na ovaj sastanak“ , započne ploča,“ zato što ste svi izbačeni iz školske zajednice!“

„Zašto?!“ viknu svi prisutni.

„Reći ću vam zašto, kreda zato što škripi po meni i to me škaklja.“

Krede uvredljivo pogledaju ploču.

„Možemo li mi reći što nas muči kod drugih?“ viknu ostali.

„Dobro, dobro…“, reče ploča.

„Nama smeta što spužve obrišu sve što mi napišemo!“ viknu krede.

Spužve prihvate: „Nas iritira što stolovi i stolice stalno škripe!“

Stolovima i stolicama ormar se nije uklapao u učionicu, a svim ormarima u školi nije se sviđao karakter i zelena boja ploče. Na kraju je ispalo da svi koji su pozvani na sastanak su izbačeni iz zajednice. U tom trenutku školsko zvono zazvoni i u razred uđu učenici i učiteljica. Učenici sjednu na stolice i ostave svoje teške torbe i ostale stvari na stolovima, no, ovaj put se nije čulo ni „š“ od škripanja. Isto tako, krede nisu škripale po ploči, a spužve su nježno obrisale sve što su krede napisale. Ormari su učiteljici davali krede ( naravno, kad je bilo potrebno) i ploča na neki način poprimi nježniji izgled.

Od toga dana, bilo je zabranjeno izbacivanje bilo koga iz školske zajednice. Svi su bili shvatili da su svi jednako vrijedni. Danas je školska zajednica veća i složnija nego ikad prije, a sastanci se sazivaju kako bi postojeći članovi poželjeli dobrodošlicu novome članu njihova društva.

**NAPISALI:**

**Marin Stošić, Borna Blažević, Marko Eberhardt, Leonardo Hudi i Ivan Bilać**